Source: http://bdsnv.sk/organy/predstavenstvo-bd/
Timestamp: 2018-09-23 04:15:37+00:00
Document Index: 6684787

Matched Legal Cases: ['čl. 72', 'čl. 15', 'čl. 73', 'čl. 76', 'čl. 31', 'čl. 48', 'čl. 52', 'čl. 49', 'čl. 13']

Predstavenstvo BD – Bytové družstvo Spišská Nová Ves
HomeOrgányPredstavenstvo BD
V zmysle čl. 72 Stanov je Predstavenstvo štatutárnym orgánom družstva. Riadi činnosť družstva a rozhoduje o všetkých záležitostiach družstva, pokiaľ nie sú zákonom, stanovami a rozhodnutím Zhromaždenia delegátov vyhradené inému orgánu družstva. Za svoju činnosť zodpovedá Zhromaždeniu delegátov. Predstavenstvo plní uznesenie Zhromaždenia delegátov a zodpovedá mu za svoju činnosť, pravidelne podáva správy o svojej činnosti a o činnosti družstva, zvoláva a pripravuje jeho rokovanie.
Predstavenstvo má 9 členov, ktorí sa volia z členov družstva. Z jednej členskej samosprávy môže byť do predstavenstva navrhnutý len jeden kandidát na člena predstavenstva. Predstavenstvo volí zo svojich členov predsedu predstavenstva a dvoch podpredsedov.
prerokovať riadnu účtovnú závierku za účtovné obdobie, hodnotiť výsledky činnosti družstva a predkladať ich Zhromaždeniu delegátov na schválenie spolu s návrhmi na rozdelenie a použitie zisku, prípadne na úhradu straty,
prerokovať správy kontrolnej komisie a správy z kontrol vykonaných inými orgánmi, schvaľovať opatrenia na odstránenie zistených nedostatkov,
rozhodovať o prijatí za člena družstva a vylúčení člena podľa čl. 15 Stanov,
prerokovať prevody členských práv a povinností v zmysle platných zákonov,
schvaľovať organizačný poriadok družstva, ako aj iné vnútrodružstevné predpisy.
V zmysle čl. 73 Stanov je v právomoci predstavenstva schvaľovať volebné obvody, počet delegátov na najbližšie volebné obdobie a podmienky voľby delegátov.
Predstavenstvo sa schádza podľa potreby, spravidla raz za mesiac. Schôdze predstavenstva sa môžu zúčastniť s hlasom poradným poverený člen kontrolnej komisie, pracovníci správy družstva a na požiadanie aj zástupcovia členskej samosprávy a zástupcovia odborovej organizácie pracovníkov družstva. Rokovanie predstavenstva zvoláva, organizuje a riadi predseda predstavenstva, v jeho neprítomnosti podpredseda predstavenstva. Jednotlivé body programu uvádza a odôvodňuje spravidla ten, kto ich predkladá, pričom súčasne predkladá aj návrh uznesenia.
Za predstavenstvo koná navonok predseda, v jeho neprítomnosti 1. podpredseda. Právne úkony predstavenstva, pre ktoré je predpísaná písomná forma, podpisuje za družstvo predseda predstavenstva a 1. podpredseda, v neprítomnosti jedného z nich 2. podpredseda, resp. ďalší člen predstavenstva.
Podľa čl. 76 Stanov Rozhodovanie o bytových otázkach v tejto činnosti predstavenstvo:
uzatvára nájomné zmluvy o nájme družstevných bytov podľa čl. 31 Stanov,
rozhoduje o zvýšení príspevku na výkon správy do výšky preukázateľne zvýšených nákladov na výkon správy, ktoré vyplývajú zo zmien cenových predpisov a všeobecne záväzných predpisov a nariadení,
schvaľuje dohodu o výmene bytu podľa čl. 48 Stanov,
schvaľuje súhlas k dočasnému užívaniu bytu alebo jeho časti na iné účely ako bývanie čl. 52 Stanov,
uzatvára s členom – nájomcom družstevného bytu (nebytového priestoru) dohodu o zániku nájmu podľa čl. 49 Stanov,
uzatvára s členom dohodu o zániku členstva podľa čl. 13 Stanov,
mení a ruší právoplatné rozhodnutie o pridelení družstevného bytu, uzatvára zmluvy o prenechaní družstevného bytu do nájmu na dobu určitú.
Členovia Predstavenstva v období rokov 2018 – 2023:
Mgr. Soňa Bobková predsedníčka (Za Hornádom)
Bc. Mária Peklanská 1. podpredsedníčka (sídl. Západ I.)
Juraj Karpinský 2. podpredseda (sídl. Mier)
Denisa Dolníková člen (sídl. Západ II.)
Jozef Joppa člen (sídl. Mier)
Ing. Maroš Mihalik člen (sídl. Tarča)
Ing. Zuzana Krajňáková člen (sídl. Západ I.)
Eva Liptáková člen ( Gelnica a okolie)
Janka Plencner člen (mesto, sídl. Východ)